Drude Dahlerup

Drude Dahlerup (født 3. februar 1945 i Aarhus) er en dansk professor, er dansk-svensk professor i statskundskab ved Stockholms Universitet og adjungeret professor ved Roskilde Universitet. Hun er medstifter af JuniBevægelsen.

Karriere 
Drude Dahlerup var frem til 1983 ansat ved Aarhus universitet, bl.a. som kandidatstipendiat og projektleder på flere nordiske projekter. Hun var gæsteforsker på Radcliffe College på Harvard University i USA, 1981-82 og blev i 1989 ansat som lektor i samfundsvidenskabelig kvindeforskning ved Institut for Statskundskab og Cekvina, Center for kvinde- og kønsforskning ved Aarhus Universitet. 1998 blev hun professor i statskundskab ved Stockholms Universitet. Hun har været visiting professor, Birkbeck College, University of London, 2002–03 og visiting professor at Faculty of Social Science, Radboud University, Nijmegen, 2013-14. I dag arbejder hun som  professor emerita ved Stockholm Universitet og fra 2017 også som adjungeret professor ved Institut for samfundsforskning og erhverv, Roskilde Universitet.

Som ekspert i udvikling af kvoteringssystemer og valgsystemer arbejder Drude Dahlerup som rådgiver for internationale organisationer, bl.a. Inter-Parliamentary Union, UNDP, UNWomen, Kvinna-till-Kvinna, DIPD og International IDEA med henblik på at øge kvinders indflydelse i de politiske beslutningsprocesser. Det drejer sig især om post-konflikt lande og lande, som er i en demokratiseringsprocess og som ønsker at introducere aktive indsatser for at øge kvinders deltagelse i de politiske beslutningsprocesser. Hun har således arbejdet som rådgiver i Sierra Leone, Cambodia, Tunesien, Kosovo, Kina, Egypten, Bhutan, Kenya og Elfenbenskystem. Hun har i mange år været engageret i Nordisk-Arabisk PhD- og forskersamarbejde omkring kvinders position i det offentlige liv under og efter det Arabiske Forår. Dahlerup var en af de 20 medlemmer af UN Women’s Global Civil Society Advisory Group tilknyttet organisationens eksekutiv direktør, 2013-16.

Drude Dahlerup redigerede det første globale studie over den nye tendens til at anvende kønskvotering i politik: Women, Quotas and Politics, Routledge 2006. I et samarbejde med InternationalInternational IDEA IDEA og Inter-Parliamentary Union udviklede Dahlerup og hendes forskerteam på Stockholms Universitet den globale web site over kvoteringssystemerne i de enkelte lande: www.quotaproject.org. Drude Dahlerup og Lenita Freidenvall skrev rapporten “Electoral Gender Quota Systems and their Implementation in Europe”, for Europaparlamentets FEMM-kommité, 2009, updatet 2011 og 2013 (PE 408.309 og 493.011). I artiklen “Quotas as a Fast Track to Equal Political Representation for Women: Why Scandinavia is No Longer the Model”, introducerede Dahlerup og Freidenvall begreberne ‘Fast Track Model’ versus ‘Incremental Track Model’ på vejen mod kvinders fulde inddragelse i de politiske beslutningsprocesser (paritet).  

Drude Dahlerup var med til at udvikle den nye kvindeforskning, i dag kønsforskning, i Danmark, i Norden og internationalt, bl.a. inden for det nordiske (NOPSA), det europæiske (ECPR) og det internationale statskundskabsforbund (IPSA).  Hun var leder af Cekvina, Center for kvinde- og kønsstudier ved Aarhus Universitet 1991–92 og igen  1997, og medlem af bestyrelsen for KVINFO, Center for Information om kvinder, køn og mangfoldighed, 1998-2003.

Politisk arbejde 
Drude Dahlerup var med til at stifte Rødstrømpebevægelsen, som startede i Danmark i 1970 som en del af den nye internationale kvindebevægelse, Women’s Liberation Movement.  Hun har været aktiv i mange nationale og internationale feministiske organisationer.  

I 1990’erne var Drude Dahlerup en af lederne i Nej-kampagnerne i de danske folkeafstemninger om nye EEC/EU traktater: 1992, 1993, 1998 og mod indførelse af euro i Danmark i 2000. Hun var medstifter Århus ’92, Danmark ’92 og startede sammen med bl.a. Niels I Meyer, Jens-Peter Bonde og Ulla Sandbæk den EU-kritiske, centrum-venstre bevægelse, JuniBevægelsen, en af de ledende EU-kritiske bevægelser med repræsentation i EU-parlamentet 1993-2009. Hun var talsperson for bevægelsen og med i dens ledelse indtil hun udtrådte 2005. Dahlerup var næstformand i Rådet for Europæisk Politik, nedsat af den danske regering, 1993-200. Siden 2006 har hun været forkvinde for den EU-kritiske tænketank, NyAgenda.

Publikationer 
Drude Dahlerups forskning ligger inden for felterne køn og politik, kvoterings- og valgsystemer, kvindebevægelsens historie og Feminist Theory. I en ofte citeret article fra 1988, “From a Small to a Large Minority. Women in Scandinavian Politics”, (Scandinavian Political Studies (11 (4):275-98) applicerede hun teorien om en kritisk masse/critical mass, kendt fra kærnefysikken på kvinder i minoritetsstilling i politik. Hun har bl.a. skrevet Vi har ventet længe nok. Håndbog i kvinderepræsentation (Nordisk Ministerråd 1988, udkom også på finsk, islands, norsk og svensk); Blomster & Spark. Samtaler med kvindelige politikere i Norden, Nordisk Ministerråd 1985), og 2-bindsværket Rødstrømperne. Den danske Rødstrømpebevægelses udvikling, nytænkning og gennemslag, 1970-85 (Gyldendal 1998); Kvotering (med Lenita Freidenvall, SNS Förlag, 2008); Has Democracy Failed Women? (Polity Press 2018, også på koreansk) og Demokrati uden kvinder? (U Press 2018). Hun har endvidere redigeret en række bøger, bl.a. The New Women’s Movement: Feminism and Political Power in Europe and the U.S.A (Sage 1986); Kvinder på Tinge. Kvinder i landspolitik i 75 år (med Kristian Hvidt, Rosinante 1990); Ligestilling som diskurs og praksis (med Anette Borchorst, Samfundslitteratur 2003); Women, Quotas and Politics (Routledge 2006) and Breaking Male Dominance in old Democracies (med Monique Leyenaar, Oxford Univ. Press 2013) og 1915-2015.Før og efter stemmeretten. Køn, demokrati og velfærd (med Anette Borchorst, Frydenlund 2015).

Ærespriser 

 Dansk Kvindesamfunds Mathildepris 1990.
 The Gender and Politics Research Award, 2013.
 European Consortium for Political Research (ECPR).

Se også 
Høgsbro-Appel-Dahlerup-familien

Kilder

Eksterne henvisninger 
 Personlig hjemmeside 
 Stockholms universitet  
 Dansk Kvindebiografisk Leksikon 

Politikere fra JuniBevægelsen
Politologer fra Danmark
Professorer fra Danmark
Drude
Personer fra Aarhus
Ansatte ved Aarhus Universitet
Ansatte ved Stockholms Universitet
Danskere i 1900-tallet
Danskere i 2000-tallet
Personer i Kraks Blå Bog
Alumni fra Aalborg Universitet
Ansatte ved Roskilde Universitet